খগেন কাণ্ডে হাইকোর্টে জনস্বার্থ মামলা দায়েরের আবেদন

ওয়েবডেস্ক- উত্তরবঙ্গে (Uttar Banga) বিজেপি নেতাদের (Bjp Leader) ওপরে হামলা। গুরুতর আহত  খগেন মুর্মু (MP Khagen Murmu)। ঘটনা নিয়ে জনস্বার্থ মামলা (Public interest litigation) দায়েরের আবেদন জানিয়ে বিচারপতির (Justice) দৃষ্টি আকর্ষণ। মামলা দায়েরের অনুমতি দিল কলকাতা হাইকোর্টের (Kolkata High Court)  বিচারপতি কৌশিক চন্দর  অবকাশকালীন ডিভিশন বেঞ্চ (Justice Kaushik Chander Vacation Division Bench) ।

আবেদনকারীর দাবি, ঘটনার তদন্ত করুক এনআইএ। এসসিএসটি আইন অনুযায়ী এই ঘটনার তদন্ত করা হোক। এসসিএসটি আইনে বলা আছে কোনও সাধারণ পুলিশ অফিসার  ওই আইন অনুযায়ী তদন্ত করতে পারে না।

আরও পড়ুন- “হিম্মত থাকলে আটকে দেখাক,” ত্রিপুরাকাণ্ডে BJP-কে চ্যালেঞ্জ মমতার!

উল্লেখ্য, বিপর্যস্ত উত্তরবঙ্গের অবস্থা পরিদর্শনে গিয়ে উন্মত্ত কিছু মানুষের কাছে চরম হেনস্থার শিকার হন মালদার সাংসদ খগেন মুর্মু ও শিলিগুড়ির বিজেপি বিধায়ক শঙ্কর ঘোষ। খগেন মুর্মুর পিঠে ধাক্কা, জুতো দিয়ে মার নানা ভাবে তাঁকে আক্রমণ করা হয়। খগেন মুর্মুর চোখের নীচের হাড় ভেঙে গিয়েছে। তাঁর ভাঙা হাড়ের এক্স-রে রিপোর্ট সোশ্যাল মিডিয়ায় ভাইরাল হয়েছে। অপরদিকে শঙ্কর ঘোষকে চিকিৎসার পর ছেড়ে দেওয়া হয়েছে।

হাসপাতালে খগেন মুর্মুকে দেখতে যান মুখ্যমন্ত্রী মমতা বন্দ্যোপাধ্যায়, বিরোধী দলনেতা শুভেন্দু অধিকারী, কেন্দ্রীয় মন্ত্রী কিরেন রিজিজু, সুকান্ত মজুমদার। এদিকে সাংসদদের ওপর হামলায় ঘটনার রিপোর্ট তলব করেছে লোকসভার স্পিকার ওম বিড়লা।

এই ঘটনা ঘিরে তুঙ্গে রাজনীতি। প্রধানমন্ত্রী নরেন্দ্র মোদি এই ঘটনায় বাংলার আইন শৃঙ্খলার অবনতির আঙুল তুলে তৃণমূল সরকারের তীব্র নিন্দা জানিয়েছেন।

এদিকে তৃণমূলের দাবি, এই ধরনের নিন্দনীয় কাজ তৃণমূল করতে পারে না। সাধারণ মানুষই ক্ষুব্ধ হয়ে এই ঘটনা ঘটিয়ে থাকতে পারে। তবে তৃণমূল এই ধরনের ঘটনাকে সমর্থন করে না।

হাসপাতাল সূত্রে জানানো হয়েছে, আপাতত খগেন মুর্মুর শারীরিক অবস্থা স্থিতিশীল হলেও, রক্তে শর্করার মাত্রা বেশি রয়েছে। তাই এখনই অস্ত্রোপচার সম্ভব নয়। অন্তত আরও ছয় সপ্তাহ হাসপাতালে থাকতে হতে পারে তাঁকে।

দেখুন আরও খবর-